Title: - zanikajú výkonnostné triedy
Author: Ján Furucz
Company: InfoGas a.s.

Poznámka: Malými písmenami sú vysvetlené dôvody, vysvetlenia ktoré viedli k takémuto návrhu

Zmeny vyplývajúce zo zavedenia nového spôsobu výpočtu rebríčka

- ruší sa Slovenský pohár Elity, Slovenský rebríček jednotlivcov, Slovenský rebríček žiakov, M SR družstiev, Pohár predsedu SZOŠ

Existovalo veľmi veľa súťaží, ktoré bolo treba vyhodnocovať, a keďže je nás na Slovensku dosť málo (môj osobný názor) je oveľa jednoduchšie fungovať z jednou dlhodobou súťažou, ktorá zároveň podporí (vyzdvihne) aj oblastné súťaže (dodá im väčšiu dôležitosť)

- zanikajú licencie
- špeciálnym prípadom je prvá polovica roku 2002 (do 30.6.2002), kedy sa na nasadzovanie do skupín pre žrebovanie v majstrovských súťažiach budú používať licencie získané do konca roku 2001. V druhej polovici roka sa použije návrh vyplývajúci z rebríčka

Jediné reálne použitie licencií bolo pri žrebovaní, teda ak nerátam novinku v nasadzovaní do SPE. Na Slovensku z hľadiska otvorenia všetkých súťaží nemajú iný zmysel a zdá sa mi zbytočné, kvôli tomu viesť evidenciu.

- žrebovanie pomocou rebríčka
	- tri výkonnostné skupiny
1. pretekári, ktorí sa k dátumu žrebovania nachádzajú v rebríčku (v danej kategórii, výnimku tvorí akurát kategória W –20, pre ktorú sa za danú kategóriu považuje W 21-) do (vrátane) miesta, ktoré vyjadruje prvých 10% pretekárov zaradených v rebríčku
2. pretekári, ktorí sa k dátumu žrebovania nachádzajú v rebríčku (v danej kategórii) do (vrátane) miesta, ktoré vyjadruje prvých 30% pretekárov zaradených v rebríčku, okrem pretekárov 1. skupiny
	3. ostatní

(konkrétne miesto sa určí prepočtom z % a zaokrúhlením smerom nahor)

Je to náhrada za licencie, ktorá zabezpečí vhodné žrebovanie pre majstrovské súťaže.

- zrušenie používania priemerov za usporiadanie pretekov, alebo účasť na svetových podujatiach

Nakoľko je oveľa väčšie množstvo pretekov, kde je možné získavať body do rebríčka, nemá význam sa zaoberať priemermi, ktoré by neboli v rebríčku dosť spravodlivé

Rebríček

Rebríček (tu môže byť doplnený sponzor rebríčku, napr. Rebríček XXX) je dlhodobá súťaž jednotlivcov v kategóriách:

W -12 | W –14 | W -16 | W -18 | | W 21- | W 35- | W 40- | W 45- | W 50- | |
M -12 | M –14 | M -16 | M -18 | M -20 | M 21- | M 35- | M 40- | M 45- | M 50- | M 55- | M 60-

•	špeciálnym prípadom je ženská kategória W –20, ktorá sa špeciálne vypisuje iba v prípade majstrovských súťaží. V prípade, že bude dodržaná podmienka, že trať pre W –20 je identická s W 21-, je možné pre rebríček zaradiť pretekárky kategórie W –20 do kategórie W 21-.

Sponzorovi je možné ponúknuť túto súťaž pod jeho menom. V Čechách to funguje tak, že podľa ich momentálneho hlavného sponzora sa táto súťaž nazýva. Napr. keby aj na budúci rok by sponzorom bola PSS, tak by sa naša hlavná súťaž nazývala Rebríček PSS.

- preteky sa delia na:
Druh pretekov | Najvyššia možná podkategória

majstrovské

E
(v tejto podkategórii sa udeľujú príslušné majstrovské tituly)

medzinárodné preteky
(napr. Grand Prix Slovakia)

E
(je na usporiadateľovi, či takéto kategórie vypíše vo viacerých kategóriách, v M 21-, W 21- sú povinné)

národné rebríčkové preteky
(v minulosti preteky na úrovni SPE, SRJ)

A

národné rebríčkové preteky II. kategórie
(celoslovenské preteky)

B

oblastné rebríčkové preteky
(oblastné preteky)

C

oblastné rebríčkové preteky II. kategórie
(ostatné preteky)

D

- do rebríčka sú zaradené všetky preteky, ktoré sú do rebríčka prihlásené spravidla do 31. marca príslušného roka. Po tomto termíne je možné zaradenie ostatných pretekov iba v prípade, že im bude pridelený najnižší koeficient súťaže

Termín pre prihlásenie pretekov do rebríčka je nutný kvôli priradeniu koeficientov pretekom. Ďalej sa síce pripúšťa možnosť dodatočného prihlásenia, ale je veľmi pravdepodobné, že pri neskorom prihlásení sa, je predpoklad, že preteky nemôžu byť pripravené na takej úrovni, aby im mohla byť priradená čo najvyššia rebríčková kategória. Je to akýsi bič na usporiadateľov, aby sa na usporiadanie pretekov prihlasovalo vopred, s dostatočným predstihom.
Ďalším zaujímavým faktom je, že dlhá trať a nočné M SR, sa týmto môžu stať veľmi zaujímavými pretekami, kde sa budú dať získavať veľmi slušné body do rebríčka (teoreticky).

- oficiálny začiatok fungovania rebríčka je stanovený na 1.1.2002

Takže usporiadatelia zimných parkových pretekov, nahlasujte svoje preteky do rebríčka

- usporiadateľ môže požiadať o dodatočné zaradenie pretekov do rebríčka, a to najmenej jeden mesiac vopred pri jednodňových pretekoch a tri mesiace pri viacdenných pretekoch. O (ne)zaradení rozhodne rebríčková komisia do 7 dní.

Toto sú akési zadné vrátka pre tých, ktorý sa rozhodnú neskoro ...

- pretekár môže pretekať v ľubovoľných podkategóriách E,A,B,C,D pokiaľ sú tieto podkategórie vypísané. Rebríčková komisia môže pri zaraďovaní pretekov do rebríčka rozhodnúť o možných podkategóriách rebríčka.

Neobmedzujú sa možnosti pre štartujúcich, je na nich aby zvážili svoje fyzické schopnosti a pripravenosť absolvovať trať, ktorá kladie vyššie nároky na pripravenosť. Zároveň možnosť viacerých podkategórií otvára možnosti pre usporiadateľov, ktorý takto môžu prilákať na niektoré špeciálne súťaže (M SR na dlhej a klasickej trati) viacero pretekárov tým, že budú okrem majstrovských tratí stavať aj trate z nižšou náročnosťou (s nižším koeficientom pre rebríček), ale použiteľné pre tých, ktorý by si inak vyberali medzi možnosťami: trápiť sa na vrcholových tratiach, prípadne vzdať, ísť kondičnú trať, prípadne vôbec neprísť. 
V Čechách funguje nasadzovanie do podkategórií, takže slabší pretekár nemôže štartovať v E, ale to u nás nemá veľmi veľký význam, pri veľkosti našej orientačnej populácii. Každý si bude musieť zvážiť svoje možnosti, aby si vybral vhodnú podkategóriu, kde bude môcť získať slušné body do rebríčku.

- pretekár môže v rebríčku figurovať vo viacerých kategóriách

Typickým problémom pri vyhodnocovaní rebríčkových súťaží bolo sledovať, kto v ktorej kategórii štartuje, potom mu niektoré preteky rušiť, keďže sezónu začal v inej kategórii, ale potom občas behal v inej a pod. Takto bude na pretekárovi, aby zvážil svoje pôsobenie v tej alebo v inej kategórii (nie v podkategórii), keďže si s tým bude trieštiť svoje výsledky. Ale samozrejme sa tomu niektorí nevyhnú (hlavne veteráni), nakoľko závisí od usporiadateľa, ktoré kategórie vypisuje (hlavne v oblastiach), a ktoré nie.

Hodnotenie rebríčka

- do rebríčka sú zaradení všetci pretekári zaregistrovaní v súlade s registračným a prestupovým poriadkom SZOŠ (ak používajú svoje správne registračné číslo), ktorí sa zúčastnili aspoň jedných pretekov zaradených do rebríčka

Toto bude asi najväčší problém. Ale kvôli opakovaným problémom pri vyhodnocovaní rebríčkových súťaží (rôzne mená, priezviská, skratky mien, vymýšľané reg. čísla, neregistrovaní pretekári, a pod.) sme sa rozhodli tvrdo dbať na používaní registračných čísiel, ktoré sú jednoznačným identifikátorom pre identifikovanie pretekára (jeho celé meno, priezvisko, oddiel, ...) a následné jednoduchšie počítačové spracovanie. Takže pri nesprávne zadanom, prípadne nezadanom registračnom čísle vo výsledkovej listine nebudú dané preteky pretekárovi zaratávané do rebríčka. Takže by malo byť z tohto zrejmé uvádzanie správnych registračných čísiel do prihlášok.

- do poradia rebríčka sú zaradení pretekári, ktorí získali aspoň 1 bod

Do hodnotenia rebríčka sa dostanú všetci zúčastnení, ale poradie budú mať pridelené iba tí, ktorí získali minimálne jeden bod.

- do rebríčka sa hodnotia výsledky z pretekov zaradených do rebríčka konaných v období posledných 12 kalendárnych mesiacov

Treba si to predstaviť tak, že keď rebríček začne fungovať, tak prakticky nikdy nekončí, akurát sa vždy z výpočtu vyraďujú výsledky staršie ako rok, takže rebríček bude vždy aktuálny a bude vyjadrovať výkonnosť pretekára za posledných max. 12 mesiacov.

- rebríček sa bude vyhodnocovať vždy k poslednému (vrátane) dňu v mesiaci, to znamená 12x do roka

Bolo by samozrejme možné (technicky) vyhodnocovať rebríček po každom uskutočnenom preteku, ale keďže žijeme v reálnom svete, kde doručovanie výsledkov nebude až také jednoduché, zvolil sa interval jedného mesiaca.

- vyhodnotenie dlhodobej súťaže v danom roku je k 31.10. daného roku

Samozrejme treba v jednom kalendárnom roku vyhodnotiť najlepších pretekárov a preto sa navrhol tento termín ako termín pre ročné vyhodnotenie rebríčka.

- do hodnotenia sa započítava súčet 7 najlepších výsledkov. V prípade, že pretekár má menej ako 7 výsledkov, za chýbajúce hodnoty sa počítajú 0-vé hodnoty. Pretekári sa v hodnotení zoraďujú podľa dosiahnutých bodov zostupne. V prípade zhody súčtov bodov sa pretekári radia na tom istom poradovom mieste v hodnotení.

Tento počet bol zvolený z rôznych príčin. Jedna z možností je, aby sa v rebríčku mohli umiestniť aj pretekári, ktorí po celý rok budú súťažiť iba vo svojej oblasti a nebudú chodiť na celoslovenské preteky (z rôznych príčin: výkonnosť, finančné zaťaženie, ...). Ďalšou možnosťou sú praktické príklady zo susedných krajín (Maďarsko 7, Čechy 10, Svet 10, ...).

- výpočet bodovej hodnoty

BP = 1000 . ( 2 – Ti / T1 ) . ( KP – Z )

BP – body pretekára získané v podkategórii pretekov. Body sa  zaokrúhľujú na celé čísla podľa matematického zaokrúhľovania
	T1 – čas prvého pretekára v minútach
	Ti – čas i-tého pretekára v minútach
	KP – koeficient podkategórie pretekov
			1,1 – podkategória E
			1,0 – podkategória A
			0,9 – podkategória B
			0,8 – podkategória C
			0,7 – podkategória D

Tieto koeficienty treba brať ako návrh na budúci rok keďže nie sú ešte praktické skúsenosti, ako sa budú podkategórie podpisovať pod získavaním bodov. Taktiež spôsob výpočtu (ako stredný čas sa berie čas víťaza) bol zvolený tak, aby nevznikali extrémne veľké bodové hodnoty pri veľkých časových odstupoch (V Čechách zvolili tzv. max. bodovú hranicu, ktorá sa dá získať), ale pritom sa dal použiť jednotný prístup pre všetky kategórie.

	Z  - zrážka koeficientu
			0,00 – klasický intervalový štart
			0,10 – hromadný štart
			0,10 – handicapový štart
			0,15 – kvalifikácie

Keďže sme chceli mať čo najviac pretekov, ktoré by sa dali použiť do rebríčka, ale nie všetky spĺňajú podmienku, aby boli absolútne spravodlivé ku všetkým (handicapy, ...) pretekárom, tak sme zvolili tzv. zrážku koeficientu, ktorá trochu zníži bodovú hodnotu, ale pritom je možné tieto preteky zaratávať do renríčka (posledná etapa medzinárodných pretekov, kvalifikácie na krátkej trati, ...).

- do hodnotenia rebríčka sa nebudú zaratávať výsledky tých kategórií, alebo podkategórií kde prišlo k nasledovným situáciám:
	- v pretekoch boli porušené Pravidlá OB
- v pretekoch došlo k poškodeniu (zlý zákres trate v mape, ukradnutie kontroly, ...) viacej ako 5% zúčastnených pretekárov v podkategórii
- prítomná jury, alebo príslušná súťažná komisia (SZOŠ, oblasti) uznala preteky neregulárne z iného dôvodu. Takéto rozhodnutie je nutné oznámiť rebríčkovej komisii

Samozrejme existujú možnosti, kedy sa uskutočnené preteky nebudú môcť zaratávať do rebríčka z rôznych príčin.

Zasielanie výsledkov, celkové hodnotenie a reklamácie

– usporiadateľ je povinný zaslať (e-mailom, príp. osobne) výsledky v požadovanej forme (formát výsledkov) do 3 dní spracovateľovi (Ján Furucz, e-mail: jan.furucz@infogas.sk alebo jan.furucz@nextra.sk) rebríčka a rebríčkovej komisii. Na rovnakú adresu je treba zasielať aj prípadné opravy, reklamácie výsledkov. Je povinné odovzdávanie v počítačovej forme. Následne po vykonaní spracovania sa zašle späť na adresu odosielateľa záznam o vykonaní spracovania, ktorý bude obsahovať chyby nájdené pri spracovávaní (zlé registračné čísla, zlé kategórie, ...).

Povinný formát je dôležitý kvôli automatickému počítačovému spracovaniu, ktoré je predpokladom k pravidelnému zverejňovaniu hodnotenia rebríčka.

- uzávierka prijímania výsledkov je vždy 5. deň nasledujúceho mesiaca. Neskôr zaslané výsledky nebudú do výpočtu k danému mesiacu zahrnuté. Výsledky sa budú zverejňovať do 10. dňa nasledujúceho mesiaca na WWW stránke SZOŠ.

Musia byť určené nejaké termíny, aby rebríček mal praktický význam

- reklamovať výsledky pretekov pretekármi je nutné u usporiadateľa pretekov a nie u rebríčkovej komisie

Treba rozlišovať reklamácie na výsledok uvedený usporiadateľom vo výsledkovej listine. Keďže by sa rebríčková komisia musela sama znova obracať na usporiadateľa, dochádzalo by k nezmyselným krokom, ktoré sú už i tak upravené v Pravidlách SZOŠ.

- spôsob výpočtu bodov sa reklamuje u rebríčkovej komisie. Rebríčková komisia v prípade uznania reklamácie, túto oznámi spracovateľovi a ten výpočet bodov opraví a do 10 dní zverejní

Samozrejme môže dôjsť k pochybeniu pri výpočte, prípadne ak nebude použitý povinný formát výsledkov, môžu vznikať chyby pri nahadzovaní výsledkov do počítača, kedy sa pridáva ľudský faktor a jeho chybovosť

Rebríčková komisia

- je to riadiaca komisia rebríčkových, ktorá sa stará o všetko čo sa dotýka týchto súťaží (napr. prideľovanie identifikačných čísiel a koeficientov pretekom, dodatočné (ne)zaradenie do rebríčka, ...)

Ešte sa nevie kto to bude.

- rebríčková komisia pridelením preteku do rebríčka, zároveň určí možné podkategórie v daných pretekoch.

Formát výsledkov

- výsledky pretekov zaradených do rebríčka sú zasielané spracovateľovi (Ján Furucz, e-mail: jan.furucz@infogas.sk alebo jan.furucz@nextra.sk) rebríčka a rebríčkovej komisii v nasledujúcom tvare:

	- textový súbor .txt
- národné kódovanie textového súboru: Windows 1250 (štandardné kódovanie pri použití národného prostredia) 
- keď sa riadok v textovom súbore začína znakom #, tak je všetko v tomto riadku považované za poznámku
- v úvode textového súboru, by sa mal nachádzať skrátený protokol o pretekoch, všetky tieto riadky sa začínajú znakom #

# Identifikačné číslo: 
# Dátum:
# Usporiadateľ:
# Oblasť:
# Hodnotenie pretekov:
#

Vysvetlivky:
- identifikačné číslo prideľuje rebríčková komisia pred usporiadaním pretekov. Napr. 2001042605, čo znamená, že sú to rebríčkové preteky konané 26.4.2001 a bolo im pridelené poradové číslo 5 (Prvé 4 čísla sú rok, dve čísla mesiac, dve čísla deň a dve čísla sú poradové číslo).
- v hodnotení pretekov sa uvádzajú všetky dôvody, v ktorých došlo k porušeniu Pravidiel, ...

- vlastné výsledky majú štruktúru:

Názov			Počet znakov	Obsadené pozície
v txt súbore
KATEGÓRIA		5 znakov	1-5
MEDZERA		1 znak		6
PODKATEGÓRIA	1 znak		7
MEDZERA		1 znak		8
KVALIF.SKUPINA	1 znak		9
MEDZERA		1 znak		10
REG.ČÍSLO:
- ODDIEL		3 znaky		11-13
MEDZERA		1 znak		14
- ČÍSLO			4 znaky		15-18
MEDZERA		1 znak		19
VÝSLEDOK		6 znakov	20-25
MEDZERA		1 znak		26
MIMO SÚŤAŽ		1 znak		27

Vysvetlivky:
- kategórie musia zodpovedať zoznamu kategórii pre ktoré sa rebríček spracováva, iné kategórie budú ignorované (napr. W –12, M 21-, M 50-, W –18, ...)
- v stĺpci podkategórie sa môžu vyskytovať iba možnosti E,A,B,C,D
- v stĺpci kvalifikačnej skupiny sa uvedie číslo skupiny, táto možnosť sa momentálne u nás vyskytuje iba pri M SR na krátkych tratiach, alebo by to bolo možné využiť pri rozdelení jednej podkategórii do viacerých, pretože bol prihlásený veľký počet pretekárov. V prípade, keď sa nepoužili kvalifikačné skupiny , používa sa znak medzera
- v položke registračné číslo sa zadáva oddiel troma písmenami a číslo sú štyri čísla
- výsledok sa uvádza v tvare ###.##, kde # reprezentuje medzeru alebo číslo, pričom na mieste desatinnej bodky sa môže vyskytnúť aj čiarka (,) alebo dvojbodka (:). Výsledok sa vždy zarovnáva doprava, pričom nie je nutné zľava doplňovať vodiace nuly. Diskvalifikácia alebo vzdanie sa označí časom 999.99.
- v prípade, že pretekár štartoval v danej kategórii mimo súťaž, vloží sa na pozíciu 27 písmeno M

Príklad:
         111111111122222222
123456789012345678901234567
––––––––––––––––––––––––––-
# Kód pretekov: 2001052504
# Dátum: 25.5.2001
# Usporiadateľ: Farmaceut Bratislava
# Oblasť: Bratislavsko – Trnavská oblasť
# Hodnotenie pretekov: Bola zrušená podkategória M 21- C, pretože došlo
#                      k ukradnutiu kontroly 85, pričom poškodených
#                      bolo viac ako 5% pretekárov danej podkategórie
M 21- E   FBA 7203 152.45
W 21- C   FBA 7551 999.99
...
M 21- B 1 FBA 7203  36.45
M 21- B 1 KBA 7503  25.34 M
M 21- B 2 BBA 7603  29.15
...

Parametre dĺžok tratí v rebríčkových pretekoch (pre usporiadateľov a staviteľov tratí)

- koeficienty vyjadrujú hodnoty parametrov dĺžok tratí (v našich pravidlách sa hovorí o čase) v závislosti od rôznych kategórií a podkategórií

| W –12 25’ | W –14 30’ | W –16 40’ | W –18 50’ | | W 21- 65’ | W 35- 55’ | W 40- 50’ | W 45- 45’ | W 50- 45’
E | 100% | 100% | 100% | 100% | | 100% | 100% | 100% | 100% | 100%
A | 90% | 90% | 90% | 90% | | 90% | 90% | 90% | 90% | 90%
B | 80% | 80% | 80% | 80% | | 80% | 80% | 80% | 80% | 80%
C | 70% | 70% | 70% | 70% | | 70% | 70% | 70% | 70% | 70%
D | 60% | 60% | 60% | 60% | | 60% | 60% | 60% | 60% | 60%

| M –12 25’ | M –14 40’ | M –16 50’ | M –18 60’ | M –20 70’ | M 21- 90’ | M 35- 70’ | M 40- 65’ | M 45- 60’ | M 50- 55’ | M 55- 50’ | M 60- 50’
E | 100% | 100% | 100% | 100% | 100% | 100% | 100% | 100% | 100% | 100% | 100% | 100%
A | 90% | 90% | 90% | 90% | 90% | 90% | 90% | 90% | 90% | 90% | 90% | 90%
B | 80% | 80% | 80% | 80% | 80% | 80% | 80% | 80% | 80% | 80% | 80% | 80%
C | 70% | 70% | 70% | 70% | 70% | 70% | 70% | 70% | 70% | 70% | 70% | 70%
D | 60% | 60% | 60% | 60% | 60% | 60% | 60% | 60% | 60% | 60% | 60% | 60%

- v prípade krátkej trati a šprintu sa koeficienty zníženia neuplatňujú, nakoľko sú stanovené v pravidlách, a akurát by sa mal brať ohľad na výkonnosť pretekárov v nižších podkategóriách